ยก 3 กรมภาษีให้"บุญทรง"คุม "วิรุฬ"ดูบัญชีกลาง-ธอส.
ธีระชัย มอบงานกรมภาษียกชุดให้ บุญทรง สายเจ๊แดงคุมยกแผงแถมโรงงานยาสูบให้ตามคาด ส่วนวิรุฬดูการเบิกจ่ายเงิน-ธอส.
26 ส.ค. 2554

ธีระชัย มอบงานกรมภาษียกชุดให้ บุญทรง สายเจ๊แดงคุมยกแผงแถมโรงงานยาสูบให้ตามคาด ส่วนวิรุฬดูการเบิกจ่ายเงิน-ธอส.
กระทรวงการคลัง แจ้งว่า นายธีระชัย ภูวนารถนรานุบาล รมว.คลัง ได้แบ่งงานให้กับรัฐมนตรีช่วยอีก 2 คนเป็นที่เรียบร้อยแล้ว โดยหน่วยงานที่นายธีระชัยจะกำกับดูแลเอง ประกอบด้วย สำนักงานเศรษฐกิจการคลั ง(สศค.), สำนักงานบริหารหนี้สาธารณะ(สบน.), สำนักงานคณะกรรมการนโยบายรัฐวิสาหกิจ(สคร.), สำนักงานสลากกินแบ่งรัฐบาล, ธนาคารออมสิน และธนาคารเพื่อการเกษตรและสหกรณ์การเกษตร(ธ.ก.ส.)
ส่วนนายบุญทรง เตริยาภิรมย์ รมช.คลัง จะกำกับดูแล 3 กรมจัดเก็บภาษี ได้แก่ กรมสรรพากร, กรมสรรพสามิต, กรมศุลกากร รวมทั้งโรงงานยาสูบ, โรงงานไพ่, โรงงานสุรา และธนาคารเพื่อการส่งออกและนำเข้าแห่งประเทศไทย(EXIM Bank) สำหรับนายบุญทรงนั้นเป็นส.ส.เชียงใหม่หลายปีเป็นคนสนิทของนางเยาวภา วงศ์สวัสดิ์ น้องสาวพ.ต.ท.ทักษิณ ชินวัตร และภริยานายสมชาย วงศ์สวัสดิ์ อดีตนายกรัฐมนตรี โดยก่อนหน้านี้มีข่าวว่า มีแรงผลักดันให้ดูแลกรมภาษีทั้งชุดกับโรงงานยาสูบและสำนักงานสลากกินแบ่งรัฐบาล
ขณะที่นายวิรุฬ เตชะไพบูลย์ รมช.คลัง สายนายวราเทพ รัตนากรณ์ สมาชิกบ้านเลขที่ 111 จะกำกับดูแลกรมธนารักษ์, กรมบัญชีกลาง, ธนาคารอาคารสงเคราะห์(ธอส.), ธนาคารเพื่อการพัฒนาวิสาหกิจขนาดกลางและขนาดย่อม(SMEs Bank), ธนาคารอิสลามแห่งประเทศไทย(IBank), บรรษัทประกันสินเชื่ออุตสาหกรรมขนาดย่อม(บสย.) และบรรษัทตลาดรองสินเชื่อที่อยู่อาศัย(บตท.